stanford-oval/wikipedia huggingface dataset:
למצוא אותך
שחקנים ודמויות

רוז ריד - פינלי סינקלייר
ג'דדיה גודאייקר - בקט ראש
קתרין מקנמרה - טיילור ריסדייל
פטריק ברגין - שיימוס
סירשה-מוניקה ג'קסון - אמה קלהן
ג'ודית הואג - ג'ניפר סינקלייר
טום אוורט סקוט - מונטגומרי ראש
ונסה רדגרייב- קתלין סוויני
נטלי בריטון - ג'מה קווינלן
פיונה בל - נורה
מריון או'דווייר - מולי
אנאבל סוויני - קיווה
הלן רוש - פיונה דויל
הפקה

הצילומים התרחשו באירלנד, בדבלין וסביבתה, קלייר, אופאלי, קילדר, קולי וקרלינגפורד,; וגם בניו יורק, לוס אנג'לס ונאשוויל.  בספטמבר 2020, הוכרז כי Roadside Attractions רכשה את זכויות ההפצה של הסרט בבתי הקולנוע בארצות הברית מאולפני "Red Sky, Nook Lane" Entertainment ו-MK1 Studios. השם הראשוני של הסרט, There You'll Find Me, שונה ל- Finding You .
הפצה

הסרט יצא לאקרנים בקולנוע בארצות הברית ב-14 במאי 2021,  על ידי Roadside Attractions.
הערות שוליים

1 2  Ramos, Dino-Ray (17 בספטמבר 2020). "Roadside Attractions Acquires Coming-Of-Age Romance 'Finding You'". Deadline. נבדק ב-7 באוקטובר 2020. {{cite news}}:  (עזרה)
↑  Stewart, John (19 בספטמבר 2020). "Romantic Drama 'Finding You' to Release in Theaters in January 2021". The Slanted. נבדק ב-7 באוקטובר 2020. {{cite news}}:  (עזרה)
↑  Meek, Andrea (22 בספטמבר 2020). "Romantic drama "Finding You" set for U.S. release". Irish Central. נבדק ב-7 באוקטובר 2020. {{cite news}}:  (עזרה)
↑  "'Peter Rabbit 2: The Runaway' Moves up Another Week – Updated". 26 במאי 2021. {{cite web}}:  (עזרה)
↑  Shawn Robbins (13 במאי 2021). "Weekend Box Office Forecast: 'Spiral: From the Book of Saw', 'Those Who Wish Me Dead', and 'Profile' Release Nationwide". Box Office Pro. נבדק ב-15 במאי 2021. {{cite web}}:  (עזרה)
בית הכנסת עזוז

| --- | --- |
אין תמונה חופשית
 מידע כללי
 סוג:  בית כנסת 
 מדינה:  מצרים 
 
בית הכנסת עזוז (בערבית: كنيس عزوز) היה בית כנסת יהודי לשעבר, שהיה ממוקם ליד סוק אל חוסר, באלכסנדריה, מצרים. זה היה אחד מבתי הכנסת העתיקים באלכסנדריה. לא ידוע מתי הוא נבנה, אולם הוא נבנה מחדש בשנת 1853.
ראו גם

תולדות היהודים במצרים
הערות שוליים

↑  Gohar, Mohamed (24 בדצמבר 2017). "Eliahou Hannabi Synagogue of Alexandria and the Jewish community". Description Of Alexandria DACA: Cultural Heritage Identification & Documentation. נבדק ב-5 ביולי 2020. {{cite web}}:  (עזרה)
↑  "Synagogues: Alexandria". Association Internationale Nebi Daniel (באנגלית). n.d. נבדק ב-5 ביולי 2020. {{cite web}}:  (עזרה)
אייר חיפה

המטוס הראשון בשירות אייר חיפה בנמל התעופה חיפה, יולי 2024
אייר חיפה היא חברת תעופה ישראלית הפועלת מנמל הבית שלה בנמל התעופה חיפה ומפעילה טיסות לאילת, קפריסין ויוון.
צי המטוסים של החברה מורכב מדגם ATR 72-600. הטיסה הראשונה המריאה ב-30 בספטמבר 2024.
תולדות החברה

החברה נרשמה ב-20 במרץ 2023 וכל הדירקטורים שלה מונו עד תחילת חודש יוני, אייר חיפה הוקמה על ידי ניר צוק, גונן אוסישקין ובכירי אל על לשעבר מיקי שטרסבורגר - סמנכ"ל קשרים תעופתיים וליאור יבור - סמנכ"ל המבצעים.
בספטמבר 2023 אישר משרד התחבורה ל"אייר חיפה" להפעיל טיסות מסחריות לאילת, לאיי יוון ולקפריסין.
ב-26 ביולי 2024 נמסר לחברה המטוס הראשון מדגם ATR 72-600, בנמל התעופה טולוז-בלאנייק שבטולוז. ב-28 ביולי הגיע המטוס לישראל ונחת בנמל התעופה חיפה.
ב-25 בספטמבר 2024 קיבלה החברה את רישיון ההפעלה המבצעי ממשרד התחבורה שמאפשר לה להפעיל את הטיסות המסחריות.
בשל סגירת המרחב האווירי מחיפה צפונה במהלך מבצע חיצי הצפון, הטיסה הראשונה של החברה המריאה ב-30 בספטמבר 2024 מנמל התעופה בן-גוריון לנמל התעופה ע"ש אילן ואסף רמון ליד אילת. הטיסה הבינלאומית הראשונה של החברה מנתב"ג ללרנקה החלה ב-14 באוקטובר 2024.
ב-22 בדצמבר 2024, המריא מטוס החברה לראשונה מנמל התעופה חיפה לנמל התעופה רמון. באותו היום החלו הטיסות ללרנקה.
ב-2 בינואר 2025 החלה החברה להפעיל 5 טיסות שבועיות מחיפה לנמל התעופה אתונה.
בפברואר 2025, הודיעה החברה על כוונתה להפעיל 6 טיסות שבועיות מחיפה לנמל התעופה הבין-לאומי פאפוס החל מ-3 באפריל.
בעקבות הרחבת הפעילות של החברה בנמל התעופה חיפה, החל מחודש דצמבר 2024, פתחה חברת אגד קו אוטובוס מיוחד מספר 100 ממרכזית המפרץ לנמל התעופה חיפה.
צי מטוסים ויעדים

| כלי טיס | בצי | בהזמנה | מושבים | רישום כלי טיס ("זנב") | הערות |
| --- | --- | --- | --- | --- | --- |
| ATR 72-600 | 3 | 1 | 70-78 | 4X-IHA 4X-IHB 4X-IHC | המטוס הראשון הגיע לישראל ב-28 ביולי 2024 |
| מדינה | עיר | נמל תעופה | הערות | מקורות |
| --- | --- | --- | --- | --- |
| יוון | אתונה | נמל התעופה אתונה | מפעילה 5 טיסות שבועיות |  |
| ישראל | אילת | נמל התעופה רמון | מפעילה 2 טיסות יומיות |  |
| ישראל | חיפה | נמל התעופה חיפה | בסיס החברה |  |
| קפריסין | לרנקה | נמל התעופה לרנקה | מפעילה 3 טיסות יומיות |  |
| קפריסין | פאפוס | נמל התעופה פאפוס | החל מ-3 באפריל. 6 טיסות שבועיות |  |
הערות שוליים

↑  איריס ליפשיץ-קליגר, הלואו-קוסט החדשה בשכונה: "אייר חיפה" קיבלה אישור חשוב בדרך לתחילת פעילות, באתר ynet, 19 בספטמבר 2023
↑  ספיר פרץ זילברמן, חברת התעופה הישראלית "אייר חיפה" של ניר צוק יוצאת לדרך, באתר Passportnews, ‏18 ביולי 2023
↑  יותם אביטן, אילו מטוסים תפעיל חברת התעופה החדשה "אייר חיפה"?, באתר חדשות תעופה, ‏26 בספטמבר 2023
↑  סתיו ליבנה, ‏חברת הלואו קוסט החייפאית החדשה תתחיל לפעול בשבוע הבא, ולא מחיפה, באתר גלובס, 25 בספטמבר 2024
1 2  ערוץ 7, טיסת הבכורה של אייר חיפה המריאה מנתב"ג, באתר ערוץ 7, 30 בספטמבר 2024
↑  ספיר פרץ זילברמן, חברת התעופה הישראלית "אייר חיפה" של ניר צוק יוצאת לדרך, באתר Passportnews, ‏18 ביולי 2023
↑  חברת תעופה חדשה הוקמה בעיר: אייר חיפה, באתר כלבו – חיפה והצפון, 19 ביולי 2023
↑  יולן כהן, ‏פרסום ראשון: חברה תעופה ישראלית חדשה יוצאת לדרך, באתר ‏מאקו‏, 18 בספטמבר 2023
↑  איריס ליפשיץ-קליגר, חגיגה בצרפת: המטוס הראשון של אייר חיפה נמסר להנהלת החברה, באתר ynet, 26 ביולי 2024
1 2  איריס ליפשיץ-קליגר, 198 שקל לאילת ו-145 דולר ללרנקה: אייר חיפה קיבלה את רישיון ההפעלה, באתר ynet, 25 בספטמבר 2024
1 2  היסטוריה בנתב"ג: חברת התעופה החדשה המריאה לראשונה לחו"ל, באתר אייס, 14 באוקטובר 2024
1 2  סתיו ליבנה, ‏חברת התעופה החיפאית מגיעה לעיר. אלו הקווים החדשים שתפעיל, באתר גלובס, 8 בדצמבר 2024
↑  איריס ליפשיץ-קליגר, היסטוריה: טיסת הבכורה של אייר חיפה מנמל חיפה, באתר ynet, 22 בדצמבר 2024
↑   הדר קנה, אייר חיפה החלה את פעילותה בנמל חיפה: טיסות לאילת ולקפריסין המריאו מהשדה, באתר TheMarker‏, 22 בדצמבר 2024
↑  דניאל ארזי, ‏אייר חיפה יוצאת לדרך – קו חדש לאתונה כבר בחודש הבא, באתר ‏מאקו‏, 8 בדצמבר 2024
↑  איריס ליפשיץ-קליגר, 99 דולר לכיוון: היעד החדש והפופולרי מאוד של אייר חיפה, באתר ynet, 18 בפברואר 2025
↑  איריס ליפשיץ-קליגר, אייר חיפה מתחילה לטוס מחיפה – ליעד חדש ופופולרי | כל הפרטים, באתר ynet, 8 בדצמבר 2024
↑  אילת, באתר אייר חיפה
↑  חיפה, באתר אייר חיפה
↑  לרנקה, באתר אייר חיפה
↑  איריס ליפשיץ-קליגר, 99 דולר לכיוון: היעד החדש והפופולרי מאוד של אייר חיפה, באתר ynet, 18 בפברואר 2025
ללכת שבי

|  מידע כללי |
| --- | --- |
 מאת:  אהרן ברנע ועמליה ארגמן ברנע
 הוצאה
 הוצאה:  עידנים
 תאריך הוצאה:  1986
 מספר עמודים:  234
 קישורים חיצוניים
 הספרייה הלאומית:  990010176440205171
 
ללכת שבי הוא ספר שנכתב על ידי אהרן ברנע ועמליה ארגמן ברנע. הספר יצא לאור לראשונה בשנת 1986 בהוצאת עידנים. הספר מספר על מערכת היחסים של המחברים עם אחד ממנהיגי הפת"ח, סאלח תעמרי, ועל הסכסוך הישראלי-פלסטיני.
עלילה

במהלך שנת 1983 כתב "קול ישראל" לענייני ערבים, אהרן ברנע, הלך לראיין בכלא את צלאח תעאמרי, איש הפת"ח הבכיר ביותר שנפל לידי ישראל אי פעם, בזמן מלחמת לבנון הראשונה. תוך זמן קצר הם מגלים כי יש ביניהם הרבה במשותף ונרקמת ביניהם חברות. לאחר מספר מפגשים ביניהם מגלה ברנע, כי אשתו של תעאמרי, דינה בינת עבד אל חמיד, היא מלכת ירדן לשעבר והיא מתגוררת בלונדון.
במהלך תקופת מאסרו של תעאמרי הוא נפגש עם ברנע מספר רב של פעמים, במחנה המעצר לשבויים כלא אנצאר, שם הנהיג את אסירי המחנה. יום אחד גילה תעאמרי לברנע את סקרנותו הגדולה בנוגע לשואה. באישור שלטונות צה״ל, נטל ברנע את תעאמרי השבוי וערך לו סיור מקיף בישראל, בין היתר ביקר באתר ההנצחה "יד ושם". הוא ביקר בביתו של ברנע ברמת השרון, הכיר את אשתו ואף נלקח לראות מה זה קיבוץ. בחולדה, שם נפגש עם הסופר עמוס עוז. ב-24 בנובמבר 1983, בעקבות עסקה לשחרור שבויים שארגנה דינה, משוחרר צלאח מהכלא הישראלי בתמורה למספר שבויים ישראלים.
דמויות

אהרן ברנע - כתב קול ישראל לענייני ערבים, מסקר המון אירועים צבאיים. בתחילה, הוא מעט מופתע מכמה שיש לו במשותף עם צלאח אך הם מצליחים להתחבר ולהבין, אפילו אם במעט, אחד את השני.
עמליה ארגמן ברנע - אשתו של אהרן.
סאלח תעמרי - בכיר הפת"ח שנתפס על ידי צה"ל, נחשב למתון יחסית בין חברי הפת"ח ומתנגד לפעולות טרור אלימות.
דינה בינת עבד אל חמיד - מלכת ירדן לשעבר, אשתו של צאלח, מוצגת כאישה חכמה ועצמאית המצליחה להרכיב עסקת שבויים גדולה.
הערות שוליים

↑  ללכת שבי, באתר הספרייה הלאומית
↑  ללכת שבי, באתר סימניה
↑  גיא בכור, רב המחבלים ביקר ב״יד ושם", חדשות, 21 במאי 1986
היפה והחיה (סרט, 1991)

| --- | --- |

כרזת הסרט בעברית, 1992. יצירת הכרזה המקורית בידי ג'ון אלווין, הכיתוב העברי נעשה בידי "אמני דפוס אופסט".
 מבוסס על:  היפה והחיה 
 בימוי:  גארי טרוסדייל, קירק וייז 
 הופק בידי:  דן האן 
 תסריט:  לינדה וולברטון 
 עריכה:  ג'ון קרנוצ'ן
 מדבבים:  פייג' אוהרה רובי בנסון ריצ'רד וייט ג'רי אורבך דייוויד אוגדן סטיירס אנג'לה לאנסברי
 מוזיקה:  אלן מנקן
 מדינה:  ארצות הברית 
 חברת הפקה:  אולפני ההנפשה של וולט דיסני Silver Screen Partners
 חברה מפיצה:  חברת וולט דיסני
 הקרנת בכורה:  ארצות הברית22 בנובמבר 1991 ישראל19 ביוני 1992 - הפצה בישראל של הגרסה באנגלית עם תרגום עברי ישראל20 ביוני 1992 - הפצה בישראל של הגרסה המדובבת לעברית ישראל25 ביולי 2002 - הפצה מחודשת בגרסה מורחבת ישראל1 במרץ 2012 - הפצה מחודשת בגרסה תלת־ממדית
 משך הקרנה:  84 דקות (גרסה רגילה משנת 1991)  91 דקות (גרסה מורחבת מ-2002)
 שפת הסרט:  אנגלית 
 סוגה:  סרט רומנטי, סרט אגדות, דרמה קומית, סרט מוזיקלי, פנטזיה רומנטית 
 מקום התרחשות:  צרפת 
 תקופת התרחשות:  המאה ה־18 
 תקציב:  $25,000,000
 הכנסות:  $424,943,324
 הכנסות באתר מוג'ו:   beautyandthebeast
 פרסים:  פרס אוסקר למוזיקה המקורית הטובה ביותר (אלן מנקן)  פרס אנני לסרט הטוב ביותר 
 סרט הבא:  היפה והחיה 2: חורף קסום 
 תרגום לעברית:  אולפני אל-רום - אורלי מזרחי (הפצת 1991) אולפני אלרום - ישראל אובל (הפצת 2002)
 אתר רשמי
 דף הסרט ב־IMDb
 
היפה והחיה (באנגלית: Beauty and the Beast) הוא סרט אנימציה אמריקאי, שהופק על ידי חברת וולט דיסני. סרט ההנפשה באורך מלא השלושים במספר של אולפני ההנפשה של וולט דיסני והסרט השלישי שנכלל בתקופת הרנסאנס של דיסני. הסרט מבוסס על האגדה "היפה והחיה" מאת ז'אן מארי לה פרינסס דה ביומונט ומשתמש בכמה רעיונות מסרט משנת 1946 בעל אותו שם.
הסרט מתמקד במערכת היחסים בין החיה (בקולו של רובי בנסון / יובל זמיר), נסיך אשר הפך למפלצת ומשרתיו הפכו לחפצים עקב יהירותו, ובל (בקולה של פייג' או'הרה / רינת גבאי), עלמה צעירה ויפה שנכלאה בטירה. על מנת לשוב להיות נסיך, החיה חייב ללמוד לאהוב את בל ולזכות באהבתה אליו בחזרה, בטרם ינשור עלה הכותרת האחרון מן הוורד המכושף, אותו נתנה לו המכשפה שקללה את החיה, ולא ייגזר על החיה להישאר מפלצת לעולמי עד.
היסטוריה

וולט דיסני ניסה לפתח את הסיפור של "היפה והחיה" לסרט בשנות ה-30 וה-50, אך ויתר בסופו של דבר, בשל האתגר המשמעותי. בעקבות ההצלחה של "בת הים הקטנה" (1989), חברת וולט דיסני החליטה לעבד את האגדה, כאשר ריצ’ארד פורדום ייעד אותה תחילה להיות סרט לא מוזיקלי. ג'פרי קצנברג דחה את הרעיון ודרש כי הסרט יהיה מוזיקלי בדומה ל"בת הים הקטנה". הסרט בוים בידי גארי טרוסדייל וקירק וייס, ונכתב בידי לינדה וולברטון. התמלילן הווארד אשמן והמלחין אלן מנקן חיברו את שירי הסרט. אשמן שהיה גם מפיק בסרט, נפטר ממחלת האיידס שמונה חודשים לפני שהסרט יצא, והסרט הוקדש לזכרו.
"היפה והחיה" הוצג לראשונה כגרסה לא גמורה בפסטיבל הסרטים של ניו יורק ב-29 בספטמבר 1991, הסרט הוקרן לבסוף בבכורה בתיאטרון אל קפיטן בהוליווד ב-13 בנובמבר 1991 והופץ בכל העולם. "היפה והחיה" היה להצלחה מסחרית וביקורתית משמעותית במהלך יציאתו לאקרנים. הוא הכניס 424 מיליון דולר ברחבי העולם. הסרט היה מועמד למספר פרסים, וזכה בפרס גלובוס הזהב לסרט הטוב ביותר - קומדיה או מוזיקלי ובשני פרסים נוספים עבור המוזיקה שלו. הסרט קיבל שש מועמדויות לפרס אוסקר, כולל הסרט הטוב ביותר, הפסקול המקורי הטוב ביותר, הסאונד הטוב ביותר, ושלוש מועמדויות עבור שיריו. בסופו של דבר הסרט זכה בשני פרסים, עבור הפסקול המקורי הטוב ביותר והשיר המקורי הטוב ביותר על השיר "היפה והחיה".
באפריל 1994 הפך "היפה והחיה" לסרט ההנפשה הראשון של דיסני שעובד למחזמר בברודוויי. הצלחת הסרט הובילה ליצירת שני סרטי המשך: "היפה והחיה 2: חורף קסום" (1997) ו"היפה והחיה: עולמה הקסום של בל" (1998), אשר שניהם לוקחים חלק במהלך פרק הזמן של הסרט המקורי. לאחריהם הייתה סדרת טלוויזיה בשם "שירו לי סיפור עם בל".
הסרט שוחזר עבור ההפצה המחודשת שלו בשנת 2002 בקולנועי IMAX תחת "מהדורה מיוחדת" אשר כללה קטע מוזיקלי חדש. עבור הגרסה הזו, קטעי ההנפשה נוקו מחדש, נוסף קטע חדש של השיר הגנוז "שוב בני אדם" במערכה השנייה של הסרט, ובכך התארך הסרט בכחמש דקות נוספות. הסרט הוצא ישירות מהקבצים הממוחשבים המקוריים בהפרדה גבוהה. באותה השנה נבחר לשימור בארכיון הסרטים הלאומי של ארצות הברית על ידי ספריית הקונגרס על היותו "משמעותי מבחינה תרבותית, היסטורית או אסתטית". לאחר ההצלחה של יציאתו מחדש ב-3D של "מלך האריות", הסרט חזר לאקרנים ב-3D ב-13 בינואר 2012. עיבוד לייב אקשן של הסרט בוים בידי ביל קונדון והופץ ב-17 במרץ 2017.
עלילה

קוסמת המחופשת לאישה זקנה מציעה לנסיך צעיר ורד תמורת מקלט ללילה. הנסיך היהיר נגעל מכיעורה, ושולח אותה לדרכה. בתמורה היא מענישה אותו על ידי הפיכתו לחיה מכוערת והופכת את משרתיו לרהיטים וחפצי בית אחרים. היא נותנת לו מראה קסומה שתאפשר לו לראות אירועים מרוחקים, וכן נותנת לו את הוורד, אשר ילבלב עד יום הולדתו העשרים ואחת. על מנת לשבור את הכישוף עליו ללמוד לאהוב ולהיות נאהב, לפני שכל עלי הכותרת של הוורד יפלו. אם לא יצליח, יאלץ להישאר חיה לנצח.
שנים לאחר מכן, אישה צעירה ויפה בשם בל, חיה בכפר צרפתי סמוך עם אביה מוריס, ממציא. בל אוהבת קריאה ומשתוקקת לחיים מחוץ לכפר. היופי שלה מושך תשומת לב בעיר והיא נרדפת על ידי גברים רבים, בעיקר על ידי הצייד המקומי היהיר, גסטון; אך בל אינה מעוניינת בו, אף על פי שהוא מבוקש על ידי כל הנשים הרווקות ונחשב לכליל השלמות על ידי אוכלוסיית הגברים של העיר. גסטון מארגן טקס חתונה מול כל אנשי הכפר, עוד לפני שקיבל את הסכמתה. כאשר היא מסרבת להנשא לו גסטון מובך מאוד.
כשמוריס נוסע ליריד, הוא הולך לאיבוד בדרך, ונרדף על ידי זאבים. אז הוא נתקל בטירה של החיה, שם הוא פוגש את המשרתים ששינו צורה: לומייר (פמוט), שעוני (שעון אח), גברת תֵּיוֹן (תֵּיוֹן), ובנה צ'יפ (ספל תה). החיה כולא את מוריס. בל מובלת לטירה על ידי סוסו של מוריס ומציעה לקחת את מקומו של אביה והחיה מסכים. מוריס מספר לגסטון ולבני הכפר האחרים מה שקרה, אבל הם חושבים שהוא יצא מדעתו.
בטירה, החיה מצווה על בל לסעוד איתו, אבל היא מסרבת, ולומייר מפר את ההוראה לא לתת לה לאכול. לאחר ששעוני עורך לה סיור בטירה, היא מוצאת את הוורד באגף המערבי האסור, והחיה בכעס מסלק אותה. מפוחדת, היא מנסה לברוח, אבל היא וסוסה מותקפים על ידי זאבים. אחרי שהחיה מציל אותה, היא מטפלת בפצעיו, והוא מתחיל לפתח רגשות כלפיה. החיה מעניק לבל גישה לספרייה של הטירה, אשר מרשימה את בל. הם הופכים לחברים, ומתקרבים כאשר הם מבלים יותר זמן ביחד. בינתיים, גסטון שמרגיש מבוזה, משלם למנהל בית המשוגעים של העיירה כדי שיאשפז את מוריס, אלא אם בל תסכים להצעתו.
בטירה חולקים בל והחיה ערב רומנטי ביחד. בל מספרת לחיה שהיא מתגעגעת לאביה, והוא מאפשר לה להשתמש במראה הקסומה כדי לראות אותו. כאשר בל רואה אותו גוסס ביערות, בניסיון להציל אותה, החיה מאפשר לה לעזוב כדי להציל את אביה, ונותן לה את המראה כדי לזכור אותו. כשהוא מתבונן בה עוזבת, החיה מודה בפני שעוני שהוא אוהב את בל.
בל מוצאת את אביה ולוקחת אותו הביתה. גסטון מגיע לבצע את זממו, אבל בל מוכיחה שמוריס שפוי בכך שהיא מראה להם את החיה עם המראה הקסומה. גסטון מבין שלבל יש רגשות כלפי החיה, ומעורר זעם המוני נגד החיה; הוא אומר לבני הכפר כי החיה היא מפלצת טורפת אדם החייבת להיתפס מיידית, ומוביל אותם אל הטירה. גסטון נועל את בל ומוריס במרתף, אך צ'יפ, שהסתתר במטען של בל, משתמש באחת ההמצאות של מוריס כדי לשחרר אותם.
בעוד המשרתים וההמון של גסטון נלחמים בטירה, גסטון צד את החיה. החיה בתחילה מדוכא מדי מכדי להשיב מלחמה, אבל מתעשת כשהוא רואה את בל חוזרת לטירה עם מוריס. לאחר שזכה בקרב, החיה חס על חייו של גסטון, בדרישה שיעזוב את הטירה ולא יחזור לעולם. כשהחיה עומד להתאחד עם בל, גסטון, המסרב להודות בתבוסה, דוקר את החיה מאחור, אבל מאבד את שיווי המשקל ונופל מהמרפסת אל תוך החפיר של הטירה.
בדיוק כשהחיה נכנע לפצעיו, בל לוחשת שהיא אוהבת אותו, וכך שוברת את הכישוף בדיוק כשעלה הכותרת האחרון של הוורד נופל. החיה חוזר לחיים בדמותו האנושית. כשהוא ובל מתנשקים, הטירה ותושביה חוזרים למצבם הקודם גם כן. בסיום הסרט רוקדים בל והנסיך באולם הנשפים, בעוד אביה והמשרתים האנושיים צופים בשמחה.
הפקה > גרסאות מוקדמות

לאחר ההצלחה של "שלגיה ושבעת הגמדים", חיפש וולט דיסני סיפורים נוספים שניתן יהיה להפוך לסרטים, ו"היפה והחיה" נמנה עם הסיפורים שהוא שקל. ניסיונות לפתח את הסיפור של "היפה והחיה" לסרט נעשו בשנות ה-30 וה-50, אך אנשי אולפני דיסני ויתרו בסופו של דבר, בשל האתגר המשמעותי. פיטר מ' ניקולס טען כי דיסני ויתרו גם לאחר שז'אן קוקטו יצר גרסה משלו לסרט, ב-1946.
עשרות שנים מאוחר יותר, אחרי ההצלחה של "מי הפליל את רוג'ר ראביט" בשנת 1988, הוחלט באולפני דיסני על ניסיון נוסף להסריט את "היפה והחיה". ריצ'רד ויליאמס, שעבד על "רוג'ר ראביט", נבחר לביים, אך סירב לטובת המשך העבודה על הפרויקט שלו "The Thief and the Cobbler"‏. במקומו, המליץ ויליאמס על עמיתו, במאי האנימציה האנגלי ריצ'רד פורדום, והוא החל לעבוד עם המפיק דון האן על הגרסה הלא-מוזיקלית של "היפה והחיה", המתרחשת בתקופה הוויקטוריאנית בצרפת. לבקשתו של מנכ"ל דיסני מייקל אייזנר, "היפה והחיה" הפך לסרט האנימציה הראשון של דיסני המשתמש בתסריטאי, מצב חריג בזמנו עבור סרט אנימציה, אשר פותח באופן מסורתי על בסיס תסריט מאויר ולא בצורת תסריט. לינדה וולברטון כתבה את הטיוטה המקורית של הסיפור לפני שהוחל באיור התסריט המאויר, ועבדה עם צוות הסיפור כדי לפתח את הסרט.
הפקה > שכתוב התסריט והפיכת הסרט למחזמר

בשנת 1989, לאחר שג'פרי קצנברג ראה את הסטוריבורד, הוא ביקש להתחיל מחדש את הפקתו של הסרט. מספר חודשים לאחר שהפקת הסרט החלה מחדש, אולפני דיסני הציעו לרון קלמנטס ולג'ון מוסקר לביים את הסרט, אך השניים סירבו לבקשתם, בטענה כי הם "עייפים" מביום הלהיט האחרון של דיסני - "בת הים הקטנה". האולפנים לאחר מכן העסיקו את קירק וייס וגארי טרוסדייל. וייס וטרוסדייל ביימו בעבר את קטעי ההנפשה באטרקציית Cranium Command בפארק אפקוט של דיסני. למעשה, קצנברג ביקש מהווארד אשמן ואלן מנקן, אשר כתבו את השירים של הסרט "בת הים הקטנה", להפוך את "היפה והחיה" לסרט-מחזמר בסגנון ברודוויי, בדיוק כפי שעשו עם "בת הים".
אשמן, שבאותו הזמן גסס עקב סיבוכים במחלת האיידס, עבד בין היתר על פרויקט נוסף של דיסני בשם "אלאדין", ולקח חלק בעל כורחו בהפקת הסרט. כדי להתאים את הפקת הסרט למצב בריאותו של אשמן, שלב טרום ההפקה של הסרט הועבר מלונדון למלון מריוט בניו יורק, אשר היה קרוב לביתו של אשמן, שם, אשמן ומנקן חברו לוייס, טרוסדייל, האן וולברטון בשכתוב התסריט של הסרט.
מאחר שבסיפור המקורי היו רק שתי דמויות ראשיות, יוצרי הסרט ליטשו את הדמויות, הוסיפו דמויות נוספות לסרט בצורת כלי בית אשר הוסיפו "הומור וחמימות לסיפור עגמומי" וש"הדריכו" את קהל הצופים לאורך הסרט, ויצרו "רשע אמיתי" בצורת גסטון. אותם רעיונות היו זהים מבחינה מסוימת לאלמנטים מהסרט הצרפתי "היפה והחיה" משנת 1946.
עם זאת, לחפצים המונפשים הייתה אישיות מובהקת בגרסה של דיסני. בתחילת שנות התשעים, קצנברג אישר את התסריט המשוכתב והחל מחדש שלב הסטוריבורד.
במהלך שלבי ההפקה, אמני הסיפור הוטסו הלוך ושוב בין קליפורניה וניו יורק לצורך אישור הסטוריבורד על ידי אשמן. לכל אורך שלבי ההפקה, לא ניתנה לצוות סיבה מדוע עליהם לטוס הלוך ושוב, והם לא ידעו כי אשמן למעשה נמצא על ערש דווי.
הפקה > ליהוק והקלטות

דיסני תחילה שקלו ללהק את ג'ודי בנסון שדיבבה את אריאל בסרט "בת הים הקטנה" לתפקיד בל.
הם לבסוף העדיפו לקחת את השחקנית והזמרת מברודוויי פייג' אוהרה, כיוון שחיפשו גיבורה בעלת קול נשי מאשר של נערה.
במאי הסרט, קירק וויס טען כי התפקיד ניתן לאו'הרה שהייתה לה "איכות יוצאת דופן, בעלת טון מיוחד", וטען אף לדמיון לקולה של השחקנית והזמרת ג'ודי גרלנד.
או'הרה ניגשה לאודישנים לתפקיד לאחר שראתה מודעה על הסרט בניו יורק טיימס.
היא נגשה לאודישנים מול 500 מועמדות אחרות,
בתקווה שהתמלילן הווארד אשמן העריך די את כישוריה בהקלטות של המחזמר "ספינת השעשועים".
הפקה > הנפשה

ההפקה של הסרט נערכה רק שנתיים, במקום ההפקות הרגילות של חברת דיסני לסרטים בהנפשה ידנית אשר אורכות ארבע שנים. הסיבה לכך נבעה מכך שבשנים שלפני כן ההפקה ניצלה את הזמן לשווא בתכנון אופי אחר לסרט. רוב ההפקה נעשתה באולפני ההנפשה של דיסני. צוות קטן יותר מאולפני דיסני-אם. ג'י. אם. היה אחראי על מספר סצנות בסרט, בהן הקטע המוזיקלי של "התכבדי" (Be Our Guest).
היפה והחיה היה הסרט השני אחרי "ברנרד וביאנקה במבצע אוסטרליה" שהופק באמצעות תוכנת ה-CAPS (תוכנה להפקת הנפשה במחשב - Computer Animation Production System), אשר מסוגלת לסרוק ולצבוע דיגיטלית, אשר פותחה עבור חברת דיסני על ידי פיקסאר. התוכנה אפשרה מגוון רב של צבעים, כגון הצללה וקווי מתאר שונים עבור דמויות שונות בסרט, טכניקה שנעלמה כשאולפני דיסני נטשו את טכניקת הצביעה הידנית לטובת מערכת Xerox לאחר הסרט "היפהפייה הנרדמת" (1959).
תוכנת ה-CAPS אפשרה בין היתר לצוות ההפקה ליצור אפקטים רב-מישוריים: הצבת דמויות או רקעים בשכבות נפרדות והזזתם מסביב / הרחק מהמצלמה שנמצאת על ציר ה-Z, ובכך ליצור תחושה של עומק, ובין היתר שינוי הפוקוס בכל שכבה.
למעשה, התוכנה אפשרה שילוב קל יותר של הנפשה ידנית עם הנפשה ממוחשבת, אשר בעבר היה צריך להדפיסה על דף המיועד להנפשה, ולאחר מכן להעביר את התוצר בתוכנת ה-Xerox, ולצבועו בצביעה ידנית מסורתית.
הטכניקה של תוכנת ה-CAPS באה לידי ביטוי יוצא דופן בסצנת הואלס של השיר "היפה והחיה", אשר במהלכה בל והחיה רוקדים באולם נשפים ממוחשב, בעוד המצלמה חגה סביבם, ובכך מדמה מרחב תלת־ממדי. יוצרי הסרט תחילה התנגדו לשימוש בהנפשת מחשב במקום הנפשה ידנית מסורתית, אך לאחר שהטכנולוגיה התקדמה עם השנים, הם החליטו שאפשר להיעזר בטכניקה בסצנת הואלס.
ההצלחה של סצנת הואלס הצליחה לשכנע את האולפנים להשתמש יותר בהנפשת מחשב.
הפצה

לראשונה בתולדות חברת וולט דיסני, גרסה לא גמורה של הסרט "היפה והחיה" הוצגה בפסטיבל הסרטים של ניו יורק ב-29 בספטמבר 1991.
הסרט הוצג כסרט "בשלבי עבודה", כיוון שרק 70% מההנפשה בו הייתה מוכנה, ואילו 30% ממנו היו סטוריבורד וקטעי הנפשה שעוד לא נצבעו. בסוף ההקרנה, "היפה והחיה" זכה ל-10 דקות של תשואות מקהל הפסטיבל. הסרט המלא הוצג לאחר מכן בפסטיבל הסרטים של קאן בשנת 1992.
הסרט הוקרן לבסוף בבכורה בתיאטרון אל קפיטן בהוליווד ב-13 בנובמבר 1991 והופץ בכל העולם. הסרט הוקרן לראשונה בישראל ב-19 ביוני 1992 בגרסה אנגלית וביום למחרת בדיבוב עברי.
הפצה > הפצות חוזרות > גרסה מורחבת

הסרט שוחזר עבור ההפצה המחודשת שלו בשנת 2002 בקולנועי IMAX תחת "מהדורה מיוחדת" אשר כללה קטע מוזיקלי חדש. עבור הגרסה הזו, קטעי ההנפשה נוקו מחדש, נוסף קטע חדש של השיר הגנוז "שוב בני אדם" במערכה השנייה של הסרט, והסרט הוצא ישירות מהקבצים הממוחשבים המקוריים בהפרדה גבוהה.
הסרט הופץ מחדש בארצות הברית במהדורת שירה בציבור בהנחיית ג'ורדין ספארקס ב-29 בספטמבר 2010. לצד הסרט הוצגה הצצה אל מאחורי הקלעים של הקליפ של שיר הנושא "היפה והחיה" בהפרדה גבוהה. בין היתר נכללה בהצצה פרשנות מהמפיק דון האן, ראיונות עם הצוות ומבט אל עשיית הסרט.
הפצה > הפצות חוזרות > גרסה תלת־ממדית

גרסה תלת־ממדית של הסרט, אשר תוכננה במקור להיות מופצת ב-12 בפברואר 2010 נדחתה
,
אך ב-10 באוגוסט 2011 דיסני הכריזו כי הסרט ייצא ב-13 בינואר 2012, עקב ההצלחה של הגרסה התלת־ממדית של "מלך האריות". לפני הקרנת הגרסה התלת־ממדית הוקרן הסרט הקצר "פלונטר עד עצם היום הזה". למרות ההצלחה של הגרסה התלת־ממדית, הרווחים לא התקרבו לרווחים של גרסת התלת־ממד של מלך האריות. מאוחר יותר הופצה הגרסה התלת־ממדית תחת "מהדורת היהלום" בבלו ריי. הגרסה הופצה בישראל בדיבוב עברי בלבד בבתי הקולנוע ב-1 במרץ 2012.